**D I S P O Z I Ț I A**

**nr. 374 din 25 august 2022**

**privind validarea rezultatului concursului organizat pentru ocuparea funcției de medic șef la secția clinică** **Chirurgie Plastică-Microchirurgie Reconstructivă din cadrul Spitalului Clinic Recuperare Cluj-Napoca**

Președintele Consiliului Județean Cluj,

Văzând referatul nr. 34135/24.08.2022 al Compartimentului Managementul Unităților de Asistență Medicală privind validarea rezultatului concursului organizat pentru ocuparea funcției de medic șef la secția clinică Chirurgie Plastică-Microchirurgie Reconstructivădin cadrul Spitalului Clinic Recuperare Cluj-Napoca;

Având în vedere:

* Adresa Spitalului Clinic de Recuperare Cluj-Napoca nr. 14.067/19.08.2022 înregistrată la Consiliul Județean Cluj sub nr. 33966/23.08.2022 prin care s-a comunicat procesul verbal al concursului desfășurat pentru ocuparea funcției de medic șef la secția clinică susmenționată din cadrul unității sanitare ;

În conformitate cu prevederile:

* art. 9 din Normele privind organizarea concursului ori examenului pentru ocuparea funcției de șef de secție, șef de laborator sau șef de serviciu din unitățile sanitare publice, aprobate prin Ordinul Ministrului Sănătății nr. 1406/2006, cu modificările și completările ulterioare;
* Hotărârea Consiliului Județean Cluj nr. 87/2016, privind stabilirea unor măsuri organizatorice în vederea desfășurării activității unităților sanitare publice a căror management a fost transferat către Consiliul Județean Cluj;
* Dispoziția Președintelui Consiliului Județean Cluj nr. 344/2022 privind aprobarea comisiilor de examinare constituite în vederea ocupării funcției vacante de medic șef la Secția Clinică Chirurgie Plastică – Microchirurgie Reconstructivă din cadrul Spitalului Clinic de Recuperare   
  Cluj-Napoca, cu modificările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Se validează rezultatul concursului organizat în data de 18.08.2022 pentru ocuparea funcției de medic șef la secția clinicăChirurgie Plastică-Microchirurgie Reconstructivă din cadrul Spitalului Clinic de Recuperare Cluj-Napoca, persoana declarată admisă fiind Șef Lucr. Dr. Matei Ileana.

**Art. 2**. Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, precum și managerul Spitalului Clinic de Recuperare Cluj-Napoca.

**Art. 3**. Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic de Recuperare Cluj-Napoca, persoanei nominalizate la articolul 1, precum și Prefectului Județului Cluj.

**CONTRASEMNEAZĂ:**

**PREȘEDINTE SECRETAR GENERAL AL JUDEȚULUI**

Alin Tișe Simona Gaci